Κώστας Παπαϊωάννου (δημοσιογράφος)

Ο Κώστας Παπαϊωάννου (1938, Νέα Σμύρνη – 4 Μαρτίου 2022, Αίγινα) ήταν Έλληνας δημοσιογράφος, εκδότης και συγγραφέας. Υπήρξε ο δημιουργός της εβδομαδιαίας σατιρικής εφημερίδας «Το Ποντίκι» το 1979, της οποίας διατέλεσε εκδότης και διευθυντής για 26 χρόνια, μέχρι το 2005.

Βιογραφικά στοιχεία
Γεννήθηκε το 1938 στη Νέα Σμύρνη. Ο πατέρας του Νίκος προερχόταν από οικογένεια εγκατεστημένη εδώ και πολλούς αιώνες στην Αθήνα ενώ η μητέρα του Αγγελική καταγόταν από την Κωνσταντινούπολη.Βιογραφικά στοιχεία του Κώστα Παπαϊωάννου στο εσώφυλλο του βιβλίου Η Ελλάδα ποτέ δεν πεθαίνει: μια πολιτική ανασκο(λο)πηση της Ιστορίας, 1944-2007 Ξεκίνησε την δημοσιογραφική του σταδιοδρομία το 1956, σε ηλικία 18 ετών, στην εφημερίδα «Ακρόπολις», όπου αρχικά κάλυπτε το δικαστικό ρεπορτάζ, ενώ στην συνέχεια έκανε ελεύθερο ρεπορτάζ. Έμεινε εκεί μέχρι τη μεταπολίτευση του 1974, οπότε μεταπήδησε στα «Νέα», ως υπεύθυνος πλέον για το πολιτικό ρεπορτάζ.Βιογραφικά στοιχεία του Κώστα Παπαϊωάννου στο εσώφυλλο του βιβλίου Η Ελλάδα ποτέ δεν πεθαίνει: μια πολιτική ανασκο(λο)πηση της Ιστορίας, 1944-2007 Ταυτόχρονα (1975-78), υπήρξε αρχισυντάκτης του περιοδικού «Αντί».Βιογραφικά στοιχεία του Κώστα Παπαϊωάννου στο εσώφυλλο του βιβλίου Η Ελλάδα ποτέ δεν πεθαίνει: μια πολιτική ανασκο(λο)πηση της Ιστορίας, 1944-2007

Το 1979, και ενώ εργαζόταν ως πολιτικός συντάκτης στα «Νέα» (έμεινε έως το 1986), ξεκίνησε παράλληλα και την έκδοση του «Ποντικιού», μιας εβδομαδιαίας «πολιτικής - αποκαλυπτικής - σατιρικής εφημερίδας» (κατά την αυτοπαρουσίασή της), η οποία πολύ γρήγορα προκάλεσε αίσθηση με τα ευρηματικά πρωτοσέλιδά της (συνήθως κάποια γελοιογραφία σε μορφή κολλάζ) αλλά και την εσωτερική πληροφόρηση που διέθετε, ειδικά μετά την άνοδο στην εξουσία του Ανδρέα Παπανδρέου το 1981 (ο Παπαϊωάννου είχε πολύ φιλικές σχέσεις με τους Κώστα Λαλιώτη και Γιάννη Ρουμπάτη που του έδιναν δημοσιεύματα, αλλά όχι τόσο με τον Δημήτρη Μαρούδα).Γιάννης Π. Καψής, Κουβεντιάζοντας με τον Ανδρέα: Ρητά και...Απόρρητα, 2013 Εκδ. Λιβάνη.

Τον Ιούνιο του 2005 ο Παπαϊωάννου πούλησε το «Ποντίκι» στους Αντώνη Δελλατόλα και Δημήτρη Μπενέκο και συνταξιοδοτήθηκε.

Ήταν νυμφευμένος και είχε μια κόρη και δύο εγγόνια. Κατοικούσε στην Αίγινα.Βιογραφικά στοιχεία του Κώστα Παπαϊωάννου στο εσώφυλλο του βιβλίου Η Ελλάδα ποτέ δεν πεθαίνει: μια πολιτική ανασκο(λο)πηση της Ιστορίας, 1944-2007 Απεβίωσε σε ηλικία 84 ετών στις 4 Μαρτίου 2022.

Εργογραφία
 Η ιστορία της κυρίας Ου (1983)
 Ο δράκος του Σέιχ-Σου: Υπόθεση Παγκρατίδη (1988)
 Δέκα μικροί και μεγάλοι νέγροι (1989)
 Ιστορία μιας νύχτας ατέλειωτης (1991)
 Αστυνομική ιστορία (1992)
 Πολιτική δολοφονία, Θεσσαλονίκη '48: Υπόθεση Τζωρτζ Πολκ (1993) 
 Πολιτική δολοφονία, Θεσσαλονίκη '63: Υπόθεση Γρηγόρη Λαμπράκη (1993) 
 15 Ιουλίου 1965: «Επιχείρηση ΑποσταΣΙΑ»! (1995) 
 Αρχίστε από 'δω τον Γ΄ Παγκόσμιο Πόλεμο!… (1995)
 Η Ελλάδα ποτέ δεν πεθαίνει: Μια πολιτική ανασκο(λο)πηση της ιστορίας (1944–2007) (2008)

 Παραπομπές 

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες εκδότες